મહાનાયક અમિતાભ બચ્ચનને સને 2005માં બનેલી બ્લૅક ફિલ્મના એક દૃશ્યમાં તેમના દ્વારા થયેલ ભૂલ આજે પણ યાદ છે કે જેના અંગે તેમણે ક્યારેય ધ્યાન આપ્યું નહીં . હવે તેઓ ઇચ્છે છે કે દર્શકો આ ભૂલ ઓળખી તેમને માહિતી આપે . અમિતાભે પોતાના બ્લૉગ પર ઉપર લખ્યું - તાજેતરમાં જ ફ્લોરેંસ ખાતે યોજાયેલ રિવર ટૂ રિવર ફિલ્મ મહોત્સવના શુભારંભ માટે ફિલ્મ બ્લૅક એક વિકલ્પ તરીકે હતી . મેં આ દરમિયાન ફિલ્મ જોઈ , પોતાના કામમાં કરાયેલ જે ભૂલો મેં ઓળખી , હું ઇચ્છતો હતો કે મારી સાથે ફિલ્મ જોનારાઓ પણ તે ભૂલો જુએ . તેમણે જણાવ્યું - જે ભૂલ આપે અનુભવી છે , તે ચાલુ છે અને મને પરેશાન કરી રહી છે , પરંતુ તેમાં કંઈ પણ કરી શકાય તેમ નથી . નોંધનીય છે કે બૉલીવુડના જાણીતાં દિગ્દર્શક સંજય લીલા ભાનુશાળી દિગ્દર્શિત બ્લૅક ફિલ્મ એક દૃષ્ટિહીન તથા મૂંગી છોકરીની વાર્તા છે કે જેનો રોલ અભિનેત્રી રાણી મુખર્જીએ કર્યો હતો . અમિતાભ તેમના શિક્ષક દેરાજય સહાયની ભૂમિકમાં હતાં . અમિતાભનું કહેવું છે કે ભોજનના ટેબલ ઉપર એક પત્ર વાંચતી વખતે તેમનાથી એક ભૂલ થઈ હતી અને તેઓ ઇચ્છે છે કે લોકો તે ભૂલ ઓળખી બતાવે .